NaiveNeuron/SloPal huggingface dataset:
Hudacký, Ján, poslanec NR SR (2014-11-10):
Ďakujem pekne, pán predseda. Vážený pán podpredseda vlády, čo sa týka PPP projektov, skutočne je to dobrý finančný model na financovanie takýchto veľkých infraštrukturálnych projektov. A nemal by som proti tomu nič. Veď koniec koncov ešte za Dzurindovej vlády sa uvažovalo o takomto spôsobe financovania mnohých veľkých projektov. Problém je v tom, že my sme išli do PPP projektov, čiže do veľmi náročného financovania, aj za nie najlepších finančných podmienok. A tu už bola spomínaná úroková miera. A pritom sme mali k dispozícii štrukturálne fondy, ktoré prakticky neboli čerpané, čiže prostriedky, ktoré sú disponibilné ešte aj doteraz takmer zadarmo, samozrejme, je to teda kofinancovanie. A my sme sa napriek tomu rozhodli pre takýto projekt financovaný zo súkromných zdrojov, ktoré bude treba po častiach splácať za 30 rokov vo výške cca 130 mil. eur ročne. No ja hľadám rácio v tomto rozhodnutí. Nejde o samotný PPP projekt. Ja ani sa nečudujem, že nejaká medzinárodná inštitúcia vám dala za to nejaké ocenenie, veď koniec koncov je dobrý výsledok tá diaľnica. Ale mohla byť postavená aj zo štrukturálnych fondov. A takisto by sme boli dostali od medzinárodných inštitúcií možnože rovnaké ocenenia, možnože ešte aj lepšie pre efektívnosť, pre lepšie využívanie fondov, ktoré sú disponibilné a sú v podstate takmer zadarmo. Takže, ešte raz, ja nechápem v tom celom vašom vysvetľovaní a obhajovaní tohto modelu pre tento infraštrukturálny projekt žiadne rácio, keďže sme mali takmer tie zdroje zadarmo.
Šeliga, Juraj, podpredseda NR SR (2020-09-16):
Pani poslankyne, páni poslanci, budeme pokračovať v prerušenom rokovaní hlasovaniami v prvom čítaní o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke. Je to tlač č. 189. Dávam slovo spravodajcovi, ktorého určil navrhnutý gestorský výbor, pánovi poslancovi Petrovi Kremskému, aby hlasovanie uviedol. Nech sa páči. (Hlasovanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov , tlač 189.)
Laurenčík, Milan, podpredseda NR SR (2021-09-22):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Ondrejovi Ďuricovi. Nech sa páči.
Jurinová, Erika, podpredsedníčka NR SR (2015-05-14):
Ďakujem, pán poslanec. Na vaše vystúpenie nie sú faktické poznámky. Vyhlasujem rozpravu za skončenú. Pán navrhovateľ, pán minister, záverečné slovo? Nech sa páči.
Vážny, Ľubomír, poslanec NR SR (2021-06-29):
Ďakujem. Vážený pán podpredseda Národnej rady, vážená pani poslankyňa, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 581. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou návrhu je aj stanovisko ministerstva financií. Ako už bolo povedané predkladateľom, ambíciou predkladaného návrhu zákona je znovuzavedenie dotácie na obedy pre deti v posledných ročníkoch materských škôl a pre všetkých žiakov základných škôl, ktorí si plnia školskú dochádzku. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 594 z 31. mája 2021 navrhujem, aby návrh zákona prerokovali výbory: ústavnoprávny, pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 13. septembra 2021 a v gestorskom výbore do 14. septembra 2021. Pán podpredseda, otvorte všeobecnú rozpravu.
M. Číž, podpredseda NR SR: (2007-02-07):
(Hlasovanie.) Prítomných 130 poslancov, za návrh 53 poslancov, proti návrhu 68 poslancov, zdržali sa 7 poslanci, nehlasovali 2 poslanci. Konštatujem, že tieto návrhy sme neschválili.
Kollár, Boris, predseda NR SR (2023-03-21):
Prezentujme sa a hlasujeme. (Hlasovanie.) Prítomných 130, za 30 (správne 33, pozn. red.), proti žiadny, zdržalo sa 94, nehlasovali 3. Konštatujem, že Národná rada tento návrh zákona neprerokuje a nebude pokračovať v rokovaní o návrhu zákona. Budeme pokračovať hlasovaním... a je to posledné hlasovanie. Budeme pokračovať v hlasovaní o bode 91 schváleného programu, ktorým je prvé čítanie návrhu poslancov Habánika, Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách. Je to tlač 1477. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Augustínovi Hambálkovi, aby uviedol hlasovanie. (Hlasovanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1477.)
Valocký, Jozef, poslanec NR SR (2019-10-15):
Vážený pán predsedajúci, vážené kolegyne, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov. Predseda Národnej rady pridelil uvedený návrh zákona na prerokovanie ústavnoprávnemu výboru, Výboru Národnej rady Slovenskej republiky pre zdravotníctvo, ktorého súčasne určil za gestorský výbor. Výborom, ktorým bol návrh zákona pridelený, ho prerokovali v stanovenej lehote. Ústavnoprávny výbor súhlasil s vládnym návrhom zákona a odporučil Národnej rade návrh zákona schváliť. Výbor pre zdravotníctvo súhlasil s uvedeným návrhom zákona a odporučil Národnej rade zákon schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov a zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov, vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 363/2011 Z. z. Spoločná správa obsahuje päť pozmeňujúcich návrhov. Súčasne výbor navrhol, aby sa o bodoch 1 až 5 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 182 z 15. októbra 2019, kde ma výbor poveril za spoločného spravodajcu predniesť spoločnú správu výborov na schôdzi Národnej rady Slovenskej republiky. Ďakujem, skončil som, otvorte rozpravu.
Lukáč, Jozef, poslanec NR SR (2023-05-17):
Ďakujem za slovo, pán predsedajúci. Chcem ti, Janko, poďakovať za tvoj výstup, za tvoje slová, ktoré vniesli svetlo do tohto, do tejto novely zákona, ktorá skutočne po tých všetkých vylepšeniach, ktoré sú do nej nastrkané všetky pozmeňováky, ktoré, je to ešte viac zmätočné, ako to bolo a musím povedať, že rovnako ako aj tebe nevadí, že životné prostredie by malo mať pod sebou ozbrojenú zložku. Toto je vec, ktorá je v podstate absolútne neprípustná, aby sme ozbrojovali ďalšie ministerstvo a neni na to žiadny vážny dôvod. Ja si myslím, že tento návrh by bolo možno aj vhodné, ak by navrhova... predkladatelia zobrali ho späť na prepracovanie. Ďakujem.
Grendel, Gábor, podpredseda NR SR (2023-02-03):
Skôr ako budeme pokračovať v rozprave, dovoľte, aby som na balkóne pre verejnosť pozdravil žiakov z bratislavskej Základnej školy Pri kríži. Vitajte v Národnej rade! (Potlesk.) A teraz sa v zmysle rokovacieho poriadku hlási do rozpravy pán poslanec Richard Vašečka ako navrhovateľ, nech sa páči.
Kollár, Jozef, poslanec NR SR (2010-12-08):
Ďakujem pekne. V rozprave neboli podané žiadne pozmeňujúce ani doplňujúce návrhy. Navrhujem hlasovať o tom, aby vládny návrh zákona bol prerokovaný v treťom čítaní ihneď.
Sulík, Richard, predseda NR SR (2011-02-08):
Ďakujem. Dávam slovo spoločnému spravodajcovi z výboru pre verejnú správu a regionálny rozvoj pánovi poslancovi Tomčovi, aby Národnú radu informoval o výsledku rokovania výborov. Nech sa páči.
P. Paška, predseda NR SR: (2006-12-12):
(Hlasovanie.) 143 prítomných, 134 za, 1 proti, 8 sa zdržalo. Konštatujem, že sme postúpili uvedený návrh zákona do tretieho čítania. Pristúpime k tretiemu čítaniu . Otváram rozpravu v rámci tretieho čítania. Do nej sa nik neprihlásil. Uzatváram rozpravu. A budeme, pán spravodajca, hlasovať...
M. Hort, podpredseda NR SR: (2008-12-06):
Zvolaním poslaneckého grémia sme urobili posledný pokus nato, aby sme dokázali zmeniť čas zvolanej schôdze. V tejto vážnej problematike a v tejto situácii, ktorá nemá precedens. Ešte sa tu nikdy neodvolával predseda vlády v noci, tak mi dovoľte, aby som definoval stanovisko nás opozície k tomu, čo sa tu dnes deje, pretože ani na poslednom poslaneckom grémiu nebolo vyhovené žiadosti opozície, aby sa táto schôdza prerušila. Nevieme prečo, či máte strach, alebo sa bojíte faktov, musíme rokovať ako zlodeji v noci. Prečo sa bojíte diskutovať... (Reakcie z pléna.) Prečo sa bojíte diskutovať ako slušní ľudia cez deň? Prečo sa o argumentoch opozície, ktoré sa týkajú návrhu na odvolanie premiéra alebo na vyslovenie nedôvery, prečo sa bojíte rokovať cez deň? (Reakcie z pléna.) Bolo tu povedané viackrát, že pán premiér dostal dôveru. Vy ste spojili hlasovanie až vtedy, keď ste vedeli, že budeme dávať návrh na odvolanie alebo na vyslovenie nedôvery kvôli závažným faktom vo vzťahu k Slovenskému pozemkovému fondu, až potom ste to zbabelo spojili! (Ruch v sále.) Hovorili ste verejnosti niečo o advente a o predvianočnom čase. Prosím vás, ľudia v advente nechodia do práce? My nič iné nerobíme, iba si plníme povinnosti opozície, pretože našou povinnosťou je kontrolovať vládu (sústavné reakcie z pléna), a keď zistíme, že niečo je „zhnité v štáte dánskom“, tak musíme na to upozorňovať, ctená koalícia. (Reakcie z pléna a potlesk.) Čiže kto tu znehodnocuje advent? To ste vy návrhom na nočné rokovanie ako zlodeji, ktorí sa boja pravdy a argumentov. (Sústavný ruch v sále.) Pán Fico dnes používal slova v predvianočnom období o podlosti a zákernosti, ak dovolíte, nebudem ich používať. Ale to, čo tu teraz predvádzate, je arogancia moci. Je zneuctenie a znehodnotenie parlamentarizmu, vraciate sa do noci dlhých nožov. Je to staronová (potlesk), je to staronová politická nekultúra, priatelia, to sme tu nezažili už niekoľko období. A je to výsmech tých občanov, ktorých tu ako opozícia zastupujeme. A ešte predsa len jedna otázka. Kvôli „pitke“ strany SMER zajtra ideme porušiť rokovací poriadok, pretože nemôžeme rokovať do 16.00 hod. a musíme sa o 12.00 hod. rozísť? Priatelia, to je porušenie rokovacieho poriadku! (Reakcie z pléna.) A ešte verejnosti chcem oznámiť, že máme veľmi veľa vážnych argumentov, ktoré diskvalifikujú pána Roberta Fica na výkon funkcie predsedu vlády. Nebudeme ich adresovať ani vysvetľovať ani prázdnej sále o polnoci, ani o tretej hodine nad ránom. Vysvetlíme verejnosti viacerými spôsobmi, nielen tlačovými konferenciami. Na budúci týždeň zvoláme verejné zhromaždenie občanov, vydáme špeciálnu tlačovinu a po Novom roku podáme opätovný návrh na vyslovenie nedôvery predsedovi vlády tak, aby sme mohli rokovať v normálnom čase v súlade s rokovacím poriadkom, t. j. od 9.00 hod. do 19.00 hod., a preto tejto nočnej frašky, ktorá je hodná pre zlodejov, sa nezúčastníme. Ďakujem za pozornosť. (Reakcie z pléna a potlesk.)
Fico, Robert, poslanec NR SR (2022-03-22):
Pán predseda, v tomto parlamente sa dlhodobo prejavuje neúcta k akémukoľvek inému návrhu, takže ja sťahujem tento návrh späť. A vy tam nebučte ako takí barani. Ďakujem pekne.
Kollár, Boris, predseda NR SR (2023-06-21):
Prosím, prezentujme sa a hlasujme. (Hlasovanie.) Prítomných 131 poslancov, za 109, proti 3, zdržalo sa 19. Uvedený návrh sme schválili.
Dostál, Ondrej, poslanec NR SR (2017-05-16):
Pán poslanec Heger, dovolím si ťa trochu poopraviť, keď si hovoril o tom, že tie stavby, ktoré v rámci predbežnej držby budú postavené, budú musieť byť odstrániteľné. No, odstrániteľná je akákoľvek stavba a keď sme aj tak teda o tom hovorili v prvom čítaní aj na výbore, aj teda verejne, keď sa to diskutuje, no neviem si predstaviť, aká stavba je neodstrániteľná. Samozrejme, že keď sa to bude diať a keď budú stavať na cudzích nevyvlastnených pozemkoch, tak pochopiteľne, že budú počítať s tým, že súdy to nakoniec vyvlastnia a nebudú musieť nič odstraňovať. Ale teoreticky odstrániteľné je čokoľvek, teoreticky je možné čokoľvek navrátiť do pôvodného stavu s výnimkou možno zbúrania nejakej historicky cennej alebo inak cennej budovy, čiže vlastne nazveme to predbežná držba. Povieme, že musí to byť navrátiteľné do pôvodného stavu, ale de facto to tu bude to isté, čo to bolo za pána ministra Vážneho, bude sa stavať na cudzích pozemkoch. A zvlášť pikantné je aj to, že nestačí, že ideme schvaľovať zákon, ktorý je veľmi pravdepodobne protiústavný, tak ešte teraz v rámci pozmeňujúceho návrhu tam pripojíme aj rozpor s Aarhuským dohovorom a nepreskúmať alebo teda nemožnosť, nepriznanie možnosti odkladného účinku správnej žalobe. Čiže nestačí problém, ktorý budeme mať vo vzťahu k ústave, musíme porušovať aj naše medzinárodné záväzky. Výborne, gratulujem!
Bugár, Béla, podpredseda NR SR (2017-12-06):
Pán poslanec Pčolinský.
Ďuriš Nicholsonová, Lucia, podpredsedníčka NR SR (2019-02-06):
S reakciou pán poslanec Farkašovský.
Bugár, Béla, podpredseda NR SR (2016-04-27):
Pán poslanec, už som vám to vysvetlil. Poviem to teraz aj pre ostatných. My sme prijali uznesenie Národnej rady doobeda, v ktorom je, že prerokujeme na tejto schôdzi, na tretej schôdzi tento návrh zákona v skrátenom legislatívnom konaní. To znamená, nedá sa to presunúť na ďalšiu schôdzu. Ale dali ste námietku, hlasujeme o námietke pána poslanca Dostála. Prezentujme sa a hlasujeme. (Hlasovanie.) Prítomných 140 poslancov, za návrh hlasovalo 46, proti 87, zdržali sa 5, 2 nehlasovali. Konštatujem, že tento návrh teda nebol schválený. Námietka bola odmietnutá. Pán spravodajca.
T. Cabaj, podpredseda NR SR: (2010-01-20):
Vyhlasujem krátku technickú prestávku a poprosím pána ministra Vážneho, že tých päť minút bolo o niečo kratších, ako sa pôvodne s predrečníkom dohodli. (Krátka pauza.) Takže, kolegyne, kolegovia, budeme pokračovať v rokovaní o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov . Návrh vlády má parlamentnú tlač 1445. Prosím ministra dopravy, pôšt a telekomunikácií Slovenskej republiky Ľubomíra Vážneho, aby tento návrh vlády odôvodnil.
Bugár, Béla, podpredseda NR SR (2017-05-18):
Pozrite sa, môžme sa rozhodnúť aj tak, že pokiaľ súhlasíte, že vyhlásim sedemminútovú prestávku alebo to prerušíme.
Sulík, Richard, predseda NR SR (2011-06-30):
Prosím, hlasujte teraz o tom, že predložený návrh bude vrátený na dopracovanie. (Hlasovanie.) Prítomných 142 poslancov, hlasovalo 62 za, 76 proti, 1 sa zdržal, 3 nehlasovali. Tento návrh sme neschválili. Prosím, pokračujte.
Šimečka, Michal, podpredseda NR SR (2024-04-23):
Prajem vám všetkým pekné ráno. Vážené pani poslankyne, vážení páni poslanci, otváram piaty rokovací deň 12. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali pán poslanec Stanislav Kubánek a pán poslanec Peter Šuca. Na zahraničnej pracovnej ceste je podpredseda Národnej rady pán Peter Žiga a spolu s ním poslanci Ferenčák a pán poslanec Migaľ. Podľa schváleného programu teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Tento vládny návrh je pod tlačou 224 a návrh na jeho pridelenie na prerokovanie výborom je v rozhodnutí č. 229. Poprosím teraz ministra investícií, regionálneho rozvoja a informatizácie pána Richarda Rašiho, aby tento vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 224.)
Grendel, Gábor, podpredseda NR SR (2021-07-23):
Pán poslanec Ďurica.
Podmanický, Ján, poslanec NR SR (2015-11-11):
Ďakujem za slovo. Vážený pán podpredseda, vážený pán minister, pani poslankyne, páni poslanci, dovoľte mi predniesť spoločnú správu výborov o prerokovaní vládneho návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov (tlač 1708). Výbor pre sociálne veci ako gestorský výbor k vládnemu návrhu zákona o cezhraničnej spolupráci podáva Národnej rade v súlade s § 79 ods. 1 zákona o rokovacom poriadku túto spoločnú správu výborov. Národná rada uznesením č. 1895 z 18. 9. 2015 pridelila predmetný návrh zákona na prerokovanie ústavnoprávnemu výboru a výboru pre sociálne veci. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor uznesením č. 679 z 3. novembra 2015, výbor pre sociálne veci uznesením č. 195 z 1. októbra 2015. Z uznesení výborov uvedených pod bodom III tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými ustanoveniami rokovacieho poriadku odporúča Národnej rade návrh zákona schváliť. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením výboru pre sociálne veci č. 207 z 10. novembra 2015. Výbor ma poveril za spravodajcu, aby som na schôdzi Národnej rady pri rokovaní o predmetnom návrhu zákona predložil spoločnú správu výborov a návrh na ďalší postup v zmysle príslušných ustanovení zákona o rokovacom poriadku. Skončil som, pán podpredseda, prosím, otvorte rozpravu.
Pellegrini, Peter, predseda NR SR (2024-02-08):
Prosím, prezentujme sa a hlasujme o bodoch spoločnej správy. Odporúčanie gestorského výboru bolo schváliť. Hlasujme o bodoch spoločnej správy tak, ako ich uviedol pán spravodajca. O bodoch, ktoré neboli vyňaté na samostatné hlasovanie. (Hlasovanie.) Prítomných 79 poslancov, za 78, nehlasoval 1. Konštatujem, že sme tieto body schválili.
Číž, Miroslav, poslanec NR SR (2012-12-12):
Ďakujem pekne. No, vážený pán predseda, predniesli ste pravicový prejav, ale myslím, že prejav, ktorému sa dá rozumieť. Škoda, že je tak výnimočný oproti tým prejavom, ktoré sme tu počuli. Ale predsa len teda polemicky k tomu, čo tvrdíte, čo ste tvrdili. Nepochybne, že je zlé, keď je ideológia nadradená nad ekonomiku, ale rovnako je zlé, keď je ekonomika nadradená nad spoločnosť. Možno by sme sa vedeli nejakým spôsobom na tom zhodnúť, že teda ekonomika je súčasťou spoločnosti a musí tam byť veľmi silná interakcia medzi spoločnosťou a ekonomikou. Druhý rozmer, že máte pocit, že sme robili jednostranné opatrenia a tak ďalej. No veď je podľa mňa v politickej histórii Slovenska nevídané, čo sme urobili pre sociálny zmier. Veď existuje rada, ktorá združuje všetky rozhodujúce subjekty, tak z ekonomického života, tak zo spoločenského života, tak zo sociálneho života. A bola vysoká miera konsenzu. Logicky nie 100-percentná, ale aspoň v tej časti, kde sme organizovali legislatívu, tak predsa je vcelku pokojné prostredie na to, v akej turbulentnej dobe žijeme. Pokiaľ ide o to, že zrazu sa objavujú vo vašom slovníku ako pravice potreby ľudí, ľudia a podobne, a už nie iba stredná trieda, ale asi, asi všetky kategórie. Ja si myslím, že to je cesta k tomu, aby sme mali opozíciu, s ktorou sa dá zmysluplne rozprávať, pretože je predsa nesmierne dôležité, aby naozaj koncept spoločnosti ako taký bol cieľom toho, o čo sa usilujeme a čo chceme zlepšovať. To je nesmierne dôležité. Veď zoberte si len politické turbu..., cirkusy, ktoré urobila vaša strana. Pred voľbami zúrivo proti eurovalu, nepodporíme, neviem, čokoľvek, a tak ďalej. Potom prudká zmena, potom konflikt so SaS-om. Veď to boli iracionality! To, ako škodilo Slovensku?! Nemáte naozaj korektný pocit, že tá situácia dneska je minimálne v tejto sfére dvakrát tak lepšia, ako bola predtým?
P. Hrušovský, podpredseda NR SR: (2002-02-19):
Pán minister. Pán poslanec Šlachta. Š. Šlachta, poslanec: Áno, čiže pod bodom č. 1 je pozmeňujúci návrh, ktorý sa týka § 8 ods. 2 písm. b), kde navrhujeme zmeniť textáciu tohto písmena na poskytovanie dotácií verejným inštitúciám v oblasti vzdelávania, výskumu a vývoja prostredníctvom správcov rozpočtových kapitol. Inštitucionálne financovanie by v zásade nemalo existovať, ak má existovať, nemalo by sa poskytovať súkromným inštitúciám, teda inštitúciám uvedeným v tomto paragrafe ods. 2 písm. b) s výnimkou, samozrejme, vysokých škôl, ktoré sú tam tiež uvedené. Preto treba okrem nich ostatné inštitúcie vypustiť. Bude možné takto „prelievať“ peniaze, bolo by možné takto „prelievať“ peniaze bez kontroly. Na podporu súkromných organizácií sú tu ostatné nástroje, ako sú štátne programy, štátna pomoc, Agentúra pre vedu a techniku a podobne. V tom istom odseku, pardon, v tom istom § 8 ods. 6 vkladáme za slová „podľa ods. 2“ aj písm. c), d) a e). Tu ide o poskytovanie finančných prostriedkov na inštitucionálne financovanie, ktoré nemôže byť viazané na kalkuláciu nákladov, pretože celým jeho zmyslom je, že nie je účelové a tento návrh by to zavádzal. Ďalej v tom istom § 8 navrhujeme vypustiť ods. 7, ktorý v novej situácii nemá už zmysel. Ďalšie pozmeňujúce návrhy sa týkajú § 16, kde v ods. 3 vypúšťame písm. b), ktoré ale, pokiaľ máte návrh zákona, je tam chybne označené ako písm. c). Vypustením písm. b) potom stráca zmysel aj označenie textu pod písm. a)...
M. Číž, podpredseda NR SR: (2007-02-09):
(Hlasovanie.) Prítomných 124 poslancov, za návrh 67 poslancov, proti 7 poslancov, zdržalo sa 50 poslancov. (Potlesk.) Konštatujem, že sme schválili návrh novely zákona č. 315/1996 Z. z. o premávke na pozemných komunikáciách. Gratulujem, kolegom z opozície a poprosím o kľud v sále. Teraz prosím člena výboru pre obranu a bezpečnosť pána poslanca Viliama Jasaňa, aby uviedol hlasovanie k návrhu uznesenia k správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za II. polrok 2006 (tlač 198). Nech sa páči, pán poslanec.
P. Paška, predseda NR SR: (2008-02-13):
Písomne sa do rozpravy prihlásili za kluby KDH pán poslanec Brocka, za SMK pani poslankyňa Sárközy a ešte potom písomne sa prihlásili páni poslanci Petrák, Dubravay, Nachtmannová a Sabolová. Takže ten zoznam ľudí, ktorí sú prihlásení do rozpravy ústne, zostane tak, ale, samozrejme, o druhej po obedňajšej prestávke začneme v rozprave písomne prihlásenými a potom, samozrejme, dám ešte znovu možnosť prihlásiť sa do rozpravy aj ústne. Takže ďakujem pekne a vyhlasujem obedňajšiu prestávku. (Prerušenie rokovania o 12.01 hodine.) (Pokračovanie rokovania o 14.00 hodine.)
Baláž, Radovan, poslanec NR SR (2018-06-20):
Pán predsedajúci, dajte hlasovať o tom, že Národná rada Slovenskej republiky berie na vedomie Program stability Slovenskej republiky na roky 2018 až 2021.
Grendel, Gábor, podpredseda NR SR (2020-07-23):
S reakciou na faktické poznámky pán poslanec Kamenický.
Laššáková, Jana, poslankyňa NR SR (2011-09-06):
Ďakujem pekne za slovo. Pani poslankyňa, aj v tejto diskusii tu odzneli určité návrhy a riešenia. Možno fakt treba prehodnotiť za tých 10 rokov tie pozitíva a snažiť sa legislatívu vylepšiť. Ale ako aj pani ministerka uviedla a ani vy ste vo svojom vystúpení to nejak celkom neuviedla, že Súdna rada nemá žiadnu zodpovednosť za svoju funkciu. Ja si myslím, že by bolo namieste, keby sme sa možno bavili o tejto téme a keby bola širšia diskusia. Ale my hovoríme stále, že táto zmena, ktorá je aj cez ústavu, zmenu Ústavy Slovenskej republiky, aj tieto zákony, ktoré na ňu nadväzuje, je vyslovene účelová a politická. Pretože je v ústave povedané, ako sa volí Súdna rada, že koľko členov volí Národná rada. Akonáhle bolo, je pri moci iná garnitúra, samozrejme, že chce si obsadiť aj Súdnu radu a vtedy to tejto politickej reprezentácii nemusí vyhovovať. Takže podľa mojej mienky tieto zmeny, ktoré sa robia, sa robia účelovo, pretože keby sa bol chcel zmeniť a zlepšiť systém, tak možno prídete s návrhom o zodpovednosti celej Súdnej rady vrátane možno nejakých ďalších alternatív a na túto tému by sme potom mohli diskutovať. Ďakujem pekne.
Blanár, Juraj, podpredseda NR SR (2021-01-12):
Ďalší – pán poslanec Ján Benčík, nech sa páči.
Mezenská, Helena, poslankyňa NR SR (2015-09-16):
Ja na základe vášho vystúpenia, pán poslanec, chcem tiež vyjadriť svoj postoj, že riešenie migračnej krízy formou odmietnutia kvót je iba riešením parciálnym. Je to riešenie v dôsledkoch. Ja za nevyhnutné považujem zamerať sa a sústrediť všetko úsilie na riešenie príčin vzniku migračnej krízy, a to naozaj vzniká tam, teda v tých domovských krajinách. Čo sa týka ekonomických imigrantov, tak riešenie sa črtá v tom, že zastaviť vlny ekonomických imigrantov možno zastavením vykorisťovania ľudí, ktorí žijú či už v severoafrických štátoch, alebo aj na Blízkom východe. Čo sa týka zastavenia vĺn utečencov, ktorí utekajú naozaj v záujme ochrániť svoj život pred teroristami Islamského štátu, tak tam je opäť jednoznačné riešenie, ktoré sa núka v sústredenom úsilí na zastavenie agresora, na zastavenie týchto teroristov, a v tomto ja naozaj vidím veľký deficit. Preto aj z mojej strany znie výzva všetkým diplomatom a politikom, ktorí zastupujú Slovensko na medzinárodnej, svetovej úrovni, aby vyzývali bezpečnostné zložky, svetové bezpečnostné organizácie k tomu, aby bol tento agresor zastavený. Ďakujem.
Matovič, Igor, poslanec NR SR (2014-11-09):
Jozef, máš pravdu, ako kritizovať Roberta Fica, v súvislosti s tým teda, že tu rozprával tie kauzy. Ale treba to pomenovať presne, jednoducho to je čisté, čisté odpútavanie pozornosti. Dnes Slovensku vládne Robert Fico. Náš návrh ako opozície, legitímny návrh je, dávame návrh na jeho odvolanie. Keď tu Robert Fico hovorí o čomkoľvek inom ako o dôvodoch, ktoré sú uvedené v jeho odvolaní, je to čisté odpútavanie pozornosti, je to v podstate jedna z tých demagogických praktík, ktoré oni štandardne používajú, zavádzanie, polopravda, odpútavanie pozornosti. A tých sme tu vo vystúpení Roberta Fica alebo Roberta Kaliňáka mali úplne neúrekom. A myslím si, že bol to doslova študijný materiál pre nejakú politologickú fakultu. A keď zoberieme to odpútavanie pozornosti z vystúpenia Roberta Fica, tak zostanú nám z toho možno dve-tri minútky, čo boli v podstate k veci a v tých dvoch-troch minútkach ani raz slovo Paška. Čiže v podstate celé to vystúpenie je od veci, nie tvoje.
Sulík, Richard, predseda NR SR (2011-06-30):
S faktickou poznámkou sa prihlásil jeden poslanec. Uzatváram možnosť. Pán poslanec Laurenčík.
B. Bugár, podpredseda NR SR: (2005-12-13):
(Hlasovanie.) Prítomných 129, za 93, proti 29, zdržalo sa 5, nehlasovali 2. Návrh zákona sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 1320). Pán poslanec, pán predseda výboru Bielik, nech sa páči, máte slovo ako spravodajca. J. Bielik, poslanec: Vážený pán predsedajúci, v rozprave k tomuto vládnemu návrhu vystúpili dvaja poslanci. Pán poslanec Paška dal procedurálny návrh, ktorým vyňal bod 34 spoločnej správy na osobitné hlasovanie. Pán poslanec Číž vystúpil takisto. Z jeho vystúpenia nevyšli žiadne pozmeňujúce alebo procedurálne návrhy. Hlasovali by sme nasledovne, a to o bodoch spoločnej správy 1 až 7, 10 až 12, 14 až 18, 20 až 23, 25, 26, 28 až 33 a 35 až 37 spoločne s návrhom gestorského výboru schváliť ich.
M. Hort, podpredseda NR SR: (2009-03-10):
Nech sa páči, pani ministerka.
Figeľ, Ján, podpredseda NR SR (2014-12-12):
Ďalším rečníkom v rozprave je Pavol Abrhan, nech sa páči.
Viskupič, Jozef, poslanec NR SR (2011-02-01):
Ďakujem, pán predsedajúci. Pán kolega Rafaj, práve sme si tu vypočuli vystúpenie, ktoré nazval aj pán predsedajúci v zmysle rokovacieho poriadku ako nevhodným. Ja by som povedal, že tým pádom bolo nezákonným. Hovorili ste o veciach, ktoré pán prezident v zákone nekritizoval a nezahrnul. A myslím si, že nás tu mrle nemrlia, či ako ste to povedali, iba sme boli trpezliví pri tom, ako ste rokovací poriadok nedodržiavali a komentovali veci, ktoré ste komentovať nemuseli. Ďakujem.
P. Hrušovský, predseda NR SR: (2005-01-19):
A dávam slovo pánovi poslancovi Janišovi, aby z poverenia výboru pre hospodárstvo, privatizáciu a podnikanie Národnú radu informoval o stanovisku výboru k návrhu pána poslanca Madeja. Nech sa páči.
P. Hrušovský, predseda NR SR: (2004-09-10):
(Hlasovanie.) 125 prítomných, 111 za návrh, 12 sa zdržalo, 2 nehlasovali. Návrh sme schválili. Prosím ďalší návrh. A. Hajduk, poslanec: Prosím, dajte hlasovať o bode č. 1 spoločnej správy s návrhom gestorského výboru neschváliť.
Goga, Ľudovít, poslanec NR SR (2021-09-22):
Ďakujem za slovo. Práve k tej rodovej rovnosti by som chcel niečo povedať z mojej vlastnej skúsenosti, aby ste si vedeli predstaviť, kam sa to celé uberá. Ja som niekoľko rokov žil v Spojených štátoch a do školy tam chodila aj moja mladšia dcéra. Samozrejme, že tam tá, tam tá propaganda už je niekde nastúpená a dievča malo deväť rokov, keď som, keď začalo, keď začala chodiť do školy. No navštevovala tam, nejaká jej spolužiačka jej robila zle, tak jak sa to deje hocikde aj na Slovensku, hovorím fajn, toto dievča, akože riaditeľka nech ten problém vyrieši. Za rok prídem zase do školy, nechodil som tam tak často, ale za rok prídem do školy a hovorím, čo je s tým dievčatkom, čo ti robilo tak zle? Však už nevnímam, že by bolo také. Moja dcéra mi ukáže, vidíš tamtoho chlapca, to je Austin, to je bývalá Mekena, v desiatich rokoch jej zmenili rodičia pohlavie! Predsa v normálnej zdravej spoločnosti si myslím, že je normálne, že dospelý človek, ktorý má 18 rokov, plnoletosť alebo 21 v tých štátoch, Spojených štátoch, sa rozhodne, aké chce byť, aké chce byť pohlavie, alebo zostane ako buď muž, alebo žena. To znamená, že tam to došlo až tam, že to dievča, resp. potom chlapec zostali v tej škole a ešte riaditeľka upozorňovala deti, aby proste akceptovali túto skutočnosť. Takže ja sám som s tým mal problém, ja som s tým bol sám konfrontovaný a môžem vám povedať, že toto by som rozhodne nechcel, aby sa dialo u nás. Ďakujem.
T. Cabaj, podpredseda NR SR: (2010-02-04):
Je 10.59 hod., o 11.00 hod. hlasujeme, poprosím všetkých, ktorí majú záujem zúčastniť sa na hlasovaní, aby prišli do rokovacej miestnosti. (Prestávka pred hlasovaním.) (Po prestávke.)
Laurenčík, Milan, podpredseda NR SR (2022-05-03):
Pán poslanec Richard Takáč.
Ľ. Kaník, minister práce, sociálnych vecí a rodiny SR: (2005-03-17):
Začnem tým, že ani som nečakal od vás inú reakciu, nevymyká sa z rámca tých reakcií, ktoré spravidla počúvam, ale ako jedna pani ministerka hovorila, čísla nepustia, ja si ich nevymýšľam a pochádzajú z oficiálne a medzinárodne uznávaných štatistík. Na vašu prvú otázku, kde sú tie pracovné miesta, odpovedám, že po celom Slovensku. A veľmi pozoruhodná je vaša poznámka, že bolo by lepšie týmto ľuďom vyplácať sociálne dávky. Nuž, tu sa naozaj budeme diametrálne líšiť. Pokiaľ je politikou Komunistickej strany udržať ľudí v závislosti od štátu, dávať im sociálne dávky a nevytvárať prostriedky, aby si zarábali vlastnou prácou, je to vaša vec. To ste práve povedali vo svojej reakcii. Našou politikou je vytvoriť podmienky, aby každý mohol pracovať, kto pracovať schopný je a kto pracovať chce. A k tomu smeruje celá naša činnosť. To, že vaša strana má a priori odveky vekov nedôveru k akémukoľvek súkromne financovanému, k súkromne financovanej aktivite a že všetko by ste mali najradšej štátne, to je o vás všeobecne známe. Ďakujem za pozornosť.
B. Bugár, podpredseda NR SR: (2006-05-25):
(Hlasovanie.) Prítomných je 129 poslancov, za 40, proti 19, zdržalo sa 67, nehlasovali 3. Konštatujem, že prvú pripomienku pána prezidenta sme neschválili.
Danko, Andrej, poslanec NR SR (2024-05-02):
Pán poslanec Hajko.
J. Rydlo, poslanec: (2008-11-04):
Ja by som pomoc tohto úradu nezvrhol iba na folklór. Mám v živej pamäti ten krásny koncert, ktorý bol v Paríži, na ktorom sa zúčastnil veľvyslanec Slovenskej republiky, na ktorom sa zúčastnila elita diplomatického zboru, vystupoval tam Slovenský komorný orchester. Skrátka a jasne, jedno s druhým, ruka v ruke musí pomáhať tomuto štátu, či žije človek doma, alebo v zahraničí, k tomu, aby tento štát prosperoval a čosi vo svete znamenal. Ďakujem.
B. Bugár, podpredseda NR SR: (2003-10-23):
Pán poslanec, máte slovo.
Laššáková, Jana, podpredsedníčka NR SR (2014-10-31):
Pán poslanec Matovič.
Rafaj, Rafael, poslanec NR SR (2011-03-31):
Ja mám takéto nástenky. Vážený pán predsedajúci a predseda Národnej rady Slovenskej republiky. (Prerušenie vystúpenia predsedajúcim.)
Laurenčík, Milan, podpredseda NR SR (2022-05-10):
Pani poslankyňa Zita Pleštinská, nech sa páči.
Lehotský, Tomáš, poslanec NR SR (2023-05-24):
Ďakujem veľmi pekne, pán predsedajúci. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a v gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu.
Vaľová, Jana, poslankyňa NR SR (2012-06-20):
Ďakujem veľmi pekne. Ja veľmi krátko. Pán kolega Brocka, viete, trošku možno aj ľudia, nielen ľudia, ale všetkých nás mrzí to vaše farizejstvo v KDH. Víno pijem a vodu kážem. Rozprávate o „jednom mandáte stačí“. Ja som sa nechcela prihlásiť, ale ste ma osobne vyzvali. Vy nemáte poslancov, ja len vidím tu pána Novotného, však on je takisto poslanec v mestskom zastupiteľstve, vy máte kopu, veď vy máte kopu poslancov takisto a sedia tuná v parlamente. O čom tu rozprávate? Čiže jeden mandát stačí pre SMER, ale pre KDH jeden mandát nestačí. A ďalšiu vec, povedali ste, že koho záujmy, potom máme problémy, keď sme niekto primátor alebo župan, koho záujmy hájime či štátu, župy, alebo mesta? Pán poslanec, preboha, veď občania tohto štátu sú občania župy a miest. Veď my hájime záujmy občanov, záujmy občanov, veď títo ľudia žijú v mestách a tie mestá sú potom v župách. Tak nerozumiem, čo ste tu rozprávali, lebo myslím si, že sám sebe nerozumiete. Lebo na každom jednom kroku sa prichytíte, že klamete, pretože máte viac mandátov, a občania sú všetci rovnakí, či žijú v tom meste, v tom, alebo v župe, len akurát, tak ako povedal môj kolega, vy sa s občanmi stretávate na mítingoch straníckych, to by ste chceli, a my ako primátori, starostovia a poslanci sa s nimi stretávame dennodenne a dennodenne musíme počúvať, čo by sme mali zmeniť, a je ešte väčší tlak na toho primátora, pretože mu povedia, že nerozprávaj, že sa vyhováraš na zákon, lebo tam sedíš, tak ten zákon zmeň, urob tak, aby občania Slovenskej republiky sa mali dobre. Tak, pán poslanec, prosím vás, keď pijete víno, nekážte vodu. Ďakujem. (Potlesk.)
Grausová, Natália, poslankyňa NR SR (2018-05-22):
To už nie je rozprava, toto, len chcem povedať, že ja som pánu predsedovi, prepáčte, poslala v tomto znení list. Takže ja dúfam, že mi odpovie. Poslala som ho vopred, neviem, či ste ho už dostali a čakám, prosím, odpoveď. Ďakujem pekne.
A. Záborská, poslankyňa: (2003-12-02):
Tento predložený návrh nadväzuje na zákon o sociálnom poistení, ktorý schválila Národná rada 24. septembra 2003. Touto novou právnou normou vypustila bez náhrady úhradu kúpeľnej starostlivosti z nemocenského poistenia a zo sociálneho zabezpečenia. Vzhľadom na to, aby sa vyriešila táto situácia, aj Národná rada zaviazala vládu a ministra zdravotníctva, aby túto situáciu riešil, podala som krátky návrh novely. Medzičasom sa počas čítania vo výboroch vyskytli ešte ďalšie problémy, ktoré sme sa pokúsili vyriešiť pozmeňujúcimi návrhmi, a to jednak presnejšie definovať kúpeľnú starostlivosť. Ďalej aj v tomto návrhu zákona presne precizovať, že kúpeľná liečba, ktorá je z účelovo viazaných prostriedkov štátneho rozpočtu, nie je nárokovateľná, pretože ročne cestou Sociálnej poisťovne sa odliečilo okolo 50-tisíc ľudí, ale napriek tomu zostávalo 20- až 30-tisíc poukazov, ktoré nebolo možné nakúpiť. A ak teraz objem finančných prostriedkov bude ešte nižší, ako bol v Sociálnej poisťovni, tých neuspokojených žiadateľov, aj keď tieto kúpeľné liečby budú indikované, pribudne. To sú zmeny, ktoré doznala táto novela zákona, a ja by som vás chcela požiadať, aby ste ju spolu s tými doplňujúcimi a pozmeňujúcimi návrhmi podporili. Ďakujem pekne.
Vitteková, Anna, poslankyňa NR SR (2015-05-14):
Ďakujem. Zápisnica o výsledku tajného hlasovania o návrhu na voľbu predsedníčky Úradu na ochranu osobných údajov Slovenskej republiky, ktorá sa konala dňa 14. mája 2015. Na tajné hlasovanie o návrhu na voľbu predsedníčky Úradu na ochranu osobných údajov Slovenskej republiky bolo vydaných a poslanci si osobne prevzali 101 hlasovacích lístkov, teda na tajnom hlasovaní bolo prítomných 101 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu predsedníčky Úradu na ochranu osobných údajov Slovenskej republiky dvaja poslanci neodovzdali hlasovacie lístky. Z 99 odovzdaných hlasovacích lístkov bolo desať neplatných. Z 89 platných hlasovacích lístkov overovatelia zistili, že o návrhu na voľbu Soni Pőtheovej za predsedníčku Úradu na ochranu osobných údajov Slovenskej republiky hlasovalo: za 79 poslancov, proti bolo 8 poslancov, zdržali sa hlasovania 2 poslanci. Na schválenie návrhu na voľbu predsedníčky Úradu na ochranu osobných údajov je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní Národná rada Slovenskej republiky zvolila Soňu Pőtheovú za predsedníčku Úradu na ochranu osobných údajov Slovenskej republiky. Overovatelia ma poverili oznámiť výsledok hlasovania Národnej rade. Ďakujem.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 64 proti, 5 sa zdržali. Národná rada schválila vládny návrh novely zákona č. 757/2004 o súdoch. Teraz budeme hlasovať v druhom čítaní o vládnom návrhu zákona o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov , tlač 278. Pani poslankyňa Vitteková, spoločná spravodajkyňa z ústavnoprávneho výboru, uveďte, prosím, hlasovanie.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu. (Hlasovanie.) 148 prítomných, 82 za, 1 proti, 65 sa zdržalo. Návrh sme schválili. Prosím ďalší návrh.
P. Hrušovský, predseda NR SR: (2004-06-14):
(Hlasovanie.) 131 prítomných, 34 za, 16 proti, 79 sa zdržalo, 2 nehlasovali. Návrh sme neschválili.
Číž, Miroslav, podpredseda NR SR (2015-01-30):
Ďakujem. Vystúpenie pani poslankyne bolo posledné vystúpenie v rozprave. Vyhlasujem teda rozpravu za skončenú. Pán minister chce zaujať stanovisko k rozprave. Má slovo.
V. Veteška, podpredseda NR SR: (2005-03-18):
Ako prvý vystúpi pán poslanec Jarjabek.
Pellegrini, Peter, predseda NR SR (2015-09-29):
Prezentujme sa a hlasujme. (Hlasovanie.) Prítomných 129 poslancov, za hlasovalo 120, proti boli 2, zdržalo sa 6, nehlasoval 1. Konštatujem, že sme pridelili návrh zákona výborom, určili gestorský výbor, ako aj príslušné lehoty na prerokovanie v druhom čítaní. Budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohovorom Rady Európy o ochrane detí pred sexuálnym vykorisťovaním a sexuálnym zneužívaním (tlač 1669). Poprosím pani poslankyňu Pfundtner, aby uviedla hlasovanie.
Heger, Eduard, poslanec NR SR (2017-06-13):
Áno, lebo mám ešte ďalšie argumenty a nestihnem to a nechcem zase, však už ste tu dosť dlho. Takže ďakujem za pozornosť, ráno sa vidíme. O deviatej? Tak? Či nie? Nezačneme skôr? (Reakcia spravodajcu: „O pol deviatej pre vás.“ ) Áno (povedané so smiechom), od pol deviatej tu bude zopakovanie, áno. Takže ďakujem, kolegovia, za pozornosť, zajtra to dokončíme a teším sa teda na vaše odpovede. Ďakujem pekne.
Pčolinský, Peter, podpredseda NR SR (2023-01-26):
S reakciou na faktické pán poslanec Kamenický.
Číž, Miroslav, poslanec NR SR (2018-05-09):
Ďakujem pekne. No nie je jednoduché zachovať tie nervy namieste. Ale toľko až bezcharakternosti, jak to tu sledujem, tak po prvé, všetci tí, ktorí aj teraz diskutovali s faktickými poznámkami, čo všetko boli schopní urobiť predtým, keď vznikol problém s vraždou mladého človeka a prepojením SMER-u na mafiu. Aký je hodnotový systém, pán Beblavý, teda aj váš, že čo toto vlastne má znamenať? Ja by som vám ešte odporučil, aj mňa dajte na ten zoznam, lebo poznal som, vraj som bol dokonca kamarát, a čítal som to v novinách, ako je Trend a podobne, s nejakým Vadalom. Len preto, že medzi tritisíc či dvetisíc ľuďmi, ktorých mám na tomto, sa niekde prihlásilo, kde netuším, kto to je. Tak bezuzdná falošnosť a hodnotový systém a vzťah k bezpečnostným záujmom krajiny. Ja ani nemám chuť útočiť na pani kolegyňu. A keď hneď pripustím, že teda jej vnímanie sociálne a neviem, akej situácie, len teraz sa bavíme o základných bezpečnostných záujmoch krajiny a kritériách na zabezpečovanie týchto kritérií. Jak schopní ste falošne klamať! A tu napríklad, pán Beblavý, váš kolega, ktorý tu vystupoval, ktorý odpočúval ľudí, ktorý porušoval hrubo zákony tejto krajiny a tak ďalej, a ten ide hodnotovo čokoľvek súdiť?! Poznať niekoho a mafiána na Slovensku, pán, pre ktorého dávate odvolanie, bol mimochodom poradcom oficiálnym podpredsedu Národnej rady v tom období a bol podpredsedom alebo predsedom dokonca svetovej zápasníckej federácie. Nepoznať ho na Slovensku znamená čo? Že poznať alebo nepoznať? Pán kolega, však to je bezuzdná akurát kampaň pre vašu stranu, kde zneužívate parlament na riešenie čohosi, pričom vaša osobnostná štruktúra, hodnotový systém, ktorý ponúkate, je, je otrasný. Pretože kto takýmto spôsobom je schopný zneužívať situáciu na vlastnú prezentáciu, presne dáva predpoklady, ako bude vyzerať, keby náhodou mal reálnu politickú moc. Je to hanba, pán kolega! Všetko, čo viem k tomu povedať.
V. Faič, poslanec: (2001-12-11):
J. Migaš, predseda NR SR: Panie poslankyne, páni poslanci, hlasujeme o tlači 1152. Spravodajca uviedol, že navrhuje hlasovať spoločne o bodoch 1, 2, 4, 5, 6, 9, 12, 13, 14, 19, 22, 23, 24, 25 s odporúčaním gestorského výboru schváliť ich. Prezentujme sa a hlasujme. Poučil som sa, poučil. Hlasujeme. Hlasujeme o uvedených bodoch s odporúčaním gestorského výboru schváliť ich. (Hlasovanie.) Prítomných je 102 poslancov, za 89, proti 1, zdržalo sa 10, nehlasovali 2. Tieto návrhy sme schválili. Ďalej.
Bugár, Béla, podpredseda NR SR (2018-06-18):
Nikto sa nehlási na vystúpenie pána poslanca. Slovo má pán poslanec Dostál. Ešte predtým mi dovoľte, aby som na balkóne privítal tretiakov zo Spojenej školy, Novohradská v Bratislave, škola tzv. Juraja Hroncu. Takže buďte vítaní na pôde Národnej rady! (Potlesk.)
Laššáková, Jana, podpredsedníčka NR SR (2015-05-27):
Pán predseda, chcem vás poprosiť, vzhľadom na to, že je 12.00 hodín, na ako dlho ešte?
Kollár, Boris, predseda NR SR (2022-06-30):
Prosím, prezentujme sa a hlasujeme. (Hlasovanie.) Prítomných 122 poslancov, za 42, proti 75, zdržalo sa 5. Konštatujem, že Národná rada nevyslovila nedôveru členovi vlády Slovenskej republiky Samuelovi Vlčanovi, poverenému riadením ministerstva pôdohospodárstva a vidieka. (Potlesk.) Pán spoločný spravodajca, prosím, uveďte ďalšie hlasovanie.
Richter, Ján, minister práce, sociálnych vecí a rodiny SR (2017-05-18):
Ďakujem pekne za otázku, pani poslankyňa, aj vám za položenie. Tak ako aj predtým, aj teraz pozdravujem pani Lýdiu do Košíc. Pani poslankyňa, keďže sa pýtate na takmer to isté, čo aj pani poslankyňa Macháčková, začnem veľmi podobne. Určite by som s takýmto príjmom spokojný nebol a dokonca ani ako minister práce, sociálnych vecí a rodiny s relatívne oveľa vyšším príjmom nie som spokojný a mám celkom, prirodzene, záujem zarábať viac. Je to prirodzená túžba každého jedného človeka, to treba akceptovať. A nielen akceptovať, ale do istej miery aj vnímať tie skupiny zamestnancov s tými nižšími príjmami. Preto aj ja osobne robím všetko pre to, aby sa táto situácia zlepšila, a to nielen u tých 
22-tisíc zamestnancov v pôsobnosti rezortu práce, ale, samozrejmá vec, v komplexne celom prístupe k štátnej a verejnej službe. Rovnako ako pri zamestnancoch v štátnej službe naša vláda presadzuje každý rok nárast platov aj zamestnancov vo verejnej službe. Okrem iných benefitov, ktoré pre zamestnancov vo verejnej službe s odborármi dohodujeme vo vyššej kolektívnej zmluve pre pracovníkov vo verejnej službe, je to napríklad väčší rozsah dovolenky, skrátený pracovný čas oproti Zákonníku práce, vyššie príspevky do sociálneho fondu a podobne. Rovnako ako pre ľudí v štátnej službe, aj pre zamestnancov vo verejnej službe sme v oblasti platov na rok 2017 dohodli rast na úrovni 4 % a už vlani sme sa dohodli a deklarovali, že sme minimálne v takejto istej výške pripravení ponúknuť nárast miezd aj pre budúci rok, to znamená rok 2018. Keďže našimi partnermi na strane zamestnávateľov sú v tomto prípade aj samosprávy, každé riešenie musíme hľadať v spolupráci s nimi. Na Úrade vlády Slovenskej republiky, ktorý má ako ústredný orgán v kompetencii problematiku štátnej a verejnej služby, preto vznikla pracovná skupina, v ktorej majú zastúpenie aj odborári, aj samosprávy, aj zamestnávatelia, a ktorá pripravuje nový systém odmeňovania zamestnancov pri výkone práce vo verejnom záujme, súčasťou ktorého bude aj vypracovanie novej stupnice platových taríf. Úrad vlády Slovenskej republiky vypracoval dotazník a adresoval ho celkove 1 064 obciam a mestám a taktiež vyšším územným celkom, aby zozbieral podrobné informácie týkajúce sa odmeňovania zamestnancov pri výkone práce vo verejnom záujme. Súčasťou pripravovanej koncepcie odmeňovania je aj vyriešenie problému obmedzenia započítavania praxe, keďže v súčasnom systéme odmeňovania je započítavanie limitované maximálnou úrovňou 32 rokov praxe. Podobne ako to bolo v zákone o štátnej službe. Samozrejme, že výsledkom práce tejto skupiny budú aj návrhy na zmeny v zákone o verejnej službe. Časovú a obsahovú postupnosť práce tejto skupiny som predtým zadefinoval, keď som hovoril o postupe Hospodárskej a sociálnej rady Slovenskej republiky v kontexte s týmto problémom. Ďakujem, skončil som.